สร้างความประทับใจให้ชาวมาเลเซีย แลนด์มาร์คไฟแสงสี วงเวียนหอนาฬิกายะลา นกขันบอกเวลาทุก 1 ชั่วโมง
วันนี้ (7 ม.ค 61) ถึงแม้ว่าไฟแสงสีบริเวณวงเวียนหอนาฬิกาใจกลางเมืองยะลา จะเป็น แลนด์มาร์ค ในเมืองเล็ก ๆ แต่ก็ได้สร้างสีสัน ความประทับใจ มาตั้งแต่ก่อนปีใหม่ จนข้ามมาสู่ปีใหม่ 2561 ที่หลายๆ คน ทั้งคนในพื้นที่ จ.ยะลาเอง ต่างพาครอบครัวมานั่งเล่น ถ่ายรูปมุมต่างๆ ที่ชื่นชอบ ทั้ง ดอกทานตะวัน อุโมงค์ไฟประดับ 4 มุม และ ตัวหนังสือ Good Day @ Yala เก็บไว้เป็นที่ระลึก รวมทั้งชาวมาเลเซีย ซึ่งมีโอกาสได้เดินทางมาเยือน จ.ยะลา พร้อมกับชาว อ.กรงปืนังก็ได้พากันแวะเวียนมาชมความสวยงาม ของไฟแสงสี พร้อมทั้งได้มาถ่ายรูป เก็บไว้เป็นที่ระลึก โดยบอกว่า จ.ยะลาเปลี่ยนไปมากหลังจากไม่ได้เข้ามาเที่ยวในเมืองนาน ชอบและประทับใจ เมืองยะลา มีสีสันยามค่ำคืนสวยงาม บรรยากาศดี มีความสุข ไม่น่ากลัว และก็มีเจ้าหน้าที่คอยดูแลความปลอดภัย นอกจากนี้ ก็ได้มาฟังเสียงนกเขา นกกรงหัวจุก ร้องบอกเวลาในทุกๆ ต้นชั่วโมง นานกว่า 50 วินาที บริเวณวงเวียนหอนาฬิกา มีความไพเราะมาก